
(Одобрение)
Европейският парламент,
–	като взе предвид проекта на решение на Съвета (14848/2024),
–	като взе предвид Решение 2003/96/ЕО на Съвета от 6 февруари 2003 г. за сключване на споразумение за научно и технологично сътрудничество между Европейската общност и Украйна[footnoteRef:1], [1:  	ОВ L 36, 12.2.2003 г., стр. 31, ELI: http://data.europa.eu/eli/dec/2003/96(1)/oj.] 

–	като взе предвид искането за одобрение, представено от Съвета в съответствие с член 186 и член 218, параграф 6, втора алинея, буква а), точка v) от Договора за функционирането на Европейския съюз (C10‑0196/2024),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по промишленост, изследвания и енергетика (A10-0007/2025),
1.	дава своето одобрение за подновяването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Украйна.

